Русске царство

Ру́сске ца́рство — назва российской державы меджи роками 1547 и 1721.Галушко К.Ю. 
 Взник  и вывой 
Московскый пановник в року 1547, великый князь московскый Иван IV. Грозный быв помазаный на царство и прияв титулу  великий государь, Божиею милостию царь и великий князь всея Руси, Владимирский, Московский, Новгородский, Псковский, Рязанский, Тверской, Югорский, Пермский, Вятцкий, Болгарский и иных, в далшых роках росширену: царь Казанский, царь Астраханский, царь Сибирский, и всея Северныя страны повелитель. Иншы хоснованы назвы царства были в России: Московское царство, Московское государство; в Западной Европѣ:  Moscovia або Russia. Меджинародне вызнаня царской титулы пришло не нараз, але росло въедно з успѣхами росширѣня царства. В року 1552 было прилучене Казанске ханство, в року 1556 — Астраханске, так цѣлый базен Волгы припав царству, в року 1558 зачала ся война за Побалтя, на выходѣ ся зачало освоѣня Уралу и Сибирии. Зоз тыма росширѣнями моноетнична Русь перетворила ся на полиетничну Россию. В року 1554 пришло вызнаня од Англицкого кральовства, в року 1574 — од Священной римской империи. Але росширѣня на запад ся не подарило, а од югу наростало протистояня Османской империи.

Послѣдный царь Русского царства, Петро I., завойовав приступ ку Азовскому морю (1695–1696), а пак ся сконцентровав на добытю приступа ку Балтицкому во войнѣ зоз Швециев. Выграна Сѣверна война 1700–1721 вывела царство в число ведучых европскых великодержав.

 Хронология 
 1547 — Иван IV. Грозный ставать ся первым русскым царьомХронология, с. 230
 1554 – 1560 — в Москвѣ на вызнаменаня покорѣня Казанского ханства выставили храм Василия БлаженногоХронология, с. 231
 1556 — Иван IV. Грозный добывать Астраханске ханствоХронология, с. 232
 1582 — козак Ермак Тимофѣевич розбивать войско сибирского хана при рѣцѣ ИртышХронология, с. 238
 1584 — смерть Ивана Грозного, його сын Федор, формалный царь, слабоумный, практично царство справуе його шовгор Борис ГодуновХронология, с. 238
 1598 – 1605 — царюе Борис Годунов,Хронология, с. 241 по його смерти зачинать ся «баламутна доба» царстваХронология, с. 243
 1613 — конець «баламутной добы»; царьом выбраный Михаил I. Романов, первый царь династии, котра зостане на тронѣ до року 1917Хронология, с. 245
 1666 — патриарх Никон выголошуе старовѣрцьох, котры одпорують заведжѣню богослужебных реформ, за розбивачохХронология, с. 260
 1670 — бунт Степана РазинаХронология, с. 261
 1709 — Петро I. розбивать шведске войско под Полтавов; Швеция утрачуе контролу над Балтицкым морьом.Хронология, с. 271
 1712 — царь Петро I. переносить столицю царства до Санкт-ПетербургаХронология, с. 272
 1721 — Ништадтскый мирный договор, завершуючый Сѣверну войну, оддавать Ингрию, часть Карелии, Ливонию и Финландию русскому царству, котре ся ставать европсков великодержавов; Петро Великый бере титулу императораХронология, с. 275

 Жерела и одказы 

 Хронология //
 Референции 

Категория:Бывшы штаты
Катеґорія:История России